Juzefas Kostševskis

Juzefas Kostševskis (, 1885 m. vasario 25 d. Venglevas prie Gniezno – 1969 m. sausio 19 d. Poznanė) – lenkų archeologas, muziejininkas.

Biografija 
1909-1914 m. studijavo archeologiją Berlyno universitete pas prof. G. Kosiną. Nuo 1952 m. Lenkijos mokslų akademijos narys.

1914-1923 m. dirbo Mielzynkicho muziejuje, 1923-1958 m. Poznanės archeologijos muziejaus direktorius. Su kitais įkūrė Poznanės universitetą, 1919-1939 m., 1945-1950 m., 1956-1960 m. jo rektorius, nuo 1919 m. profesorius.

1920 m. įkūrė Lenkijos archeologų draugiją, iki 1969 m. jos pirmininkas. Įsteigė ir 1919-1969 m. redagavo „Przegląd Archeologiczny“, 1926-1939 m. „Z Otchłani Wieków“.

Mokslinė veikla 
Pagrindė Lenkijos priešistorės chronologiją ir klasifikaciją, sukūrė teoriją apie slavus kaip autochtonus Lenkijoje, populiarino archeologiją. Tyrinėjo lužitėnų kultūrą, 1934-1939 m. kasinėjo Biskupino gyvenvietę, ankstyvųjų viduramžių miestus Gniezna, Poznanę.

Bibliografija 
 Wielkopolska w czasach przedhistorycznych (Didžioji Lenkija priešistoriniais laikais), 1914 m., 3 leid. 1955 m.
 Die ostgermanische Kultur der Spätlatenezeit, 1919 m.
 The Prehistory of Polish Pomerania (Lenkijos Pamario priešistorė), 1936 m.
 Gniezno w zaraniu dziejów (od VIII do XIII wieku) w świetle wykopalisk, Poznań 1939
 Praslowiańszczyzna (Senovės slavai), 1946 m.
 Kultura prapolska (Prolenkiškoji kultura), 1947 m., 3 leid. 1962 m.
 Kultura łużycka na Pomorzu (Lužitėnų kultūra Pamaryje), 1958 m.
 Zagadnienie ciąglości zaludnienia ziem polskich w pradziejach (Lenkiškų žemių pastovaus apgyvendinimo priešistoriniais laikais problemos), 1961 m.
 Pradzieje Polski (Lenkijos priešistorė, su V. Chmielevskiu, K. Jaždževskiu), 1965 m.
 Z mego życia. Pamiętnik, Ossolineum, 1970 m.

Šaltiniai 

 Hieronim Kaczmarek, Kostrzewski Józef, Polski słownik biograficzny konserwatorów zabytków, red. Henryk Kondziela, Hanna Krzyżanowska, z. 2, Poznań, Wydaw. Poznańskie 2006, ISBN 83-7177-416-8

Lenkijos archeologai
Lenkijos muziejininkai
Lenkijos mokslų akademijos nariai
Muziejų direktoriai